tomron87/hebrew-wikipedia-sentences-corpus huggingface dataset:
ההתקדמות במשחק מבוססת על נקודות ניסיון ורמות, כאשר את נקודות הניסיון ניתן להרוויח באמצעות הריגת מגוון מפלצות החל ממפלצות חלשות, דוגמת עכבישים, גובלינים ודרקונים, עד למפלצות חזקות כגון גורגונות, טנטלוסים וקרומי אלפא, ולבוסים אימתניים דוגמת קאנדן וסלופן.
לכל מפלצת יש רמה מינימלית שניתן להרוג אותה, והם יכולות להפיל מגוון חפצים כגון כסף, כלי נשק, שריונות ותכשיטים המשמשים לשיפור או יצירת חפצים, כאשר את החפצים החזקים ביותר ניתן להשיג מהמפלצות החזקות ביותר.
המשחק מציע מגוון מפות, החל משלוש מפות בסיסיות - נוריה שם דמויות האלפית מתחילות, Elveland שם דמויות המזמנת מתחילות, ולורנסיה שם שאר הדמויות מתחילות, ועד למפות חזקות יותר שניתן להשתגר אליהם, או ללכת רגלית, מרמות מסוימות.
במשחק ישנה מערכת PvP (שחקן נגד שחקן) מפותחת.
ניתן לאתגר שחקן אחר לדו-קרב ולכך נדרשת הסכמתו.
עם זאת, ניתן גם לקיים קרבות ולהרוג שחקנים אחרים מחוץ למסגרת הדו-קרב.
ההבדל הוא שכאשר שחקן תוקף שחקן אחר מחוץ למערכת הדו-קרב, מופעלת אצל השחקן האחר מערכת הגנה עצמית ואם התוקף מצליח להרוג את המגן, הוא הופך לרוצח (Player Killer).
רוצח לא יכול להשתגר למפות אחרות, או לקנות חפצים מהחנויות במשחק עד שיעבור פרק זמן של כמה שעות, המשתנה בין שרתי המשחק.
על שחקן ההורג שחקן אחר בתוך מערכת הדו-קרב לא יחולו המגבלות הללו.
כאשר שחקן הופך לרוצח, שחקנים אחרים יכולים להרוג אותו מבלי להיות רוצחים.
לא כל שכן, שחקן אחר הרג רוצח כמה פעמים יעבור לסטטוס "גיבור".
גילדות, בריתות ו Castle Siege
מערכת הגילדות במשחק מפותחת וכוללת אפשרות לערוך קרבות בין גילדות יריבות, ואף ליצור בריתות שכוללות עד 5 גילדות שונות.
מדי שבוע מתקיימת במשחק תחרות בשם Castle Siege שבה מספר בריתות לוחמות אחת בשנייה בקרב של שעתים על מי שולט בטירת הסייג ומי משאר את חותמו במשחק.
השחקנים בוחרים את דמותם מבין שש דמויות: אביר אפל, קוסם אפל, אלפית קשתית, גלדיאטור קסום, לורד אפל, מזמנת או לוחם הזעם.
עם הזמן, הדמות צוברת ניסיון והצלחות, והרמה של הדמות עולה.
כשרמת הדמות עוברת סף מסוים, יש לדמות יכולת לעבור שינוי צורה ולהפוך לדמות מסוג אחר, בעלת יכולות מתקדמות יותר.
הדמות הבסיסית ביותר מבין האבירים.
אביר אפל יכול להשתמש במגוון רחב של כלי נשק: חרבות, חניתות, רמחים ואלות.
לאביר האפל יש יריב קבוע, והוא הקוסם האפל.
לאחר שהוא צובר ניסיון ועולה ברמות, האביר יכול לעבור שינוי צורה, ולהפוך לאביר להב.
דמות אביר חזקה יותר מהאביר האפל.
ללוחם הלהב יש יותר עוצמה, יותר מיומנויות, ויכולת להשתמש במבחר גדול יותר של כלי נשק.
גם ללוחם הלהב יש יריב קבוע: אדון הנשמות.
כחלק של העונה השלישית הפרק הראשון גם כאשר לוחם הלהב צובר מספיק ניסיון הוא מסוגל לעבור שינוי צורה ולהפוך ל"אדון הלהב (Blade Master)".
דמות אביר חזקה יותר מאביר הלהב.
לאדון הלהב יש סקילים חדשים הנוצרים מעונה 3 ומעלה לאדון הלהב יש יותר עוצמה, יותר מיומנויות, ויכולת להשתמש במבחר גדול יותר של כלי נשק.
גם לאדון הלהב יש יריב קבוע: אדון נשמות עוצמתי.
וכתוספת לעונה השלישית, לאדון הלהב יש יכולת ללבוש זוג כנפיי אביר רמה שלישית.
לאחר רמה 220 לאבירי הלהב ולאדוני הלהב יש אפשרות לבצע משימה שבסופה השחקן רוכש מיומנות נוספת וחזקה הנקראת "קומבו (Combo)"קומבו היא סוג של סקיל משולב שנוצר לאחר 3 סקילים שנעשו ברצף הקומבו הוא סקיל החזק ביותר במשחק.
הדמות הבסיסית ביותר מבין דמויות הקוסמים.
לקוסם האפל יש יכולת לבצע כשפים שונים המשפיעים על היריב.
הקוסם מתחיל עם כישוף "כדור אנרגיה" אך הוא יכול להשיג במהלך המשחק כישופים איתם הקוסם יכול להקפיא את היריב, להרעיל אותו, או לשרוף אותו.
הקוסם האפל יכול להשתמש גם בכשפי הגנה, כגון יצירת מגן סביבו.
הקוסם מוגבל ביחס לאבירים במבחר כלי הנשק בהם הוא יכול להשתמש, אך יש לו אפשרות להחזיק מטות שיגבירו את כוח הקסם שלו.
לאחר שהוא צובר ניסיון מספיק, יכול הקוסם להפוך לשומר נשמות, ומאוחר יותר לשומר נשמות עוצמתי.
דמות קוסם חזקה יותר מהקוסם האפל, אדון הנשמות הוא יריב של לוחם הלהב.
לאדון הנשמות יש יותר כוח קסם מגוון רחב יותר של כשפים, סוגי סטים ומטות.
כמו כן כאשר אדון הנשמות צובר מספיק ניסיון, יכול אדון הנשמות להפוך לאדון נשמות עוצמתי, יכול לרכוש את הכישוף הנדיר והחזק ביותר הנקרא "נובה (Nova)"
אדון נשמות עוצמתי Grand Master
דמות קוסם חזקה אף יותר מאדון הנשמות, יריבו של אדון הלהב.
לאדון הנשמות העוצמתי יש יותר כוח קסם מגוון רחב יותר של כשפים, סוגי סטים ומטות.
וכתוסף לעונה השלישית, לאדון הנשמות העוצמתי, יש יכולת ללבוש זוג כנפיי קוסם רמה שלישית.
לאחר רמה 200 לאדוני הנשמות ואדוני הנשמות העוצמתיים יש יכולת לבצע משימה שבסופה השחקן יכול לרכוש את הכישוף הנדיר והחזק ביותר הנקרא "נובה (Nova)".
היא קשתית רבת עוצמה שמשתמשת בחץ וקשת כדי לפגוע ביריביה.
האלפיות יכולות להחזיק רק חרבות ואלות מתוך מבחר קטן, וקשתות.
לאלפיות יש כוח זימון מפלצות, שבאמצעותו הן יכולות לגרום למפלצות להכות ביריביהן.
לדוגמה, האלפיות יכולות להיעזר בקרב במפלצות שונות שאותן הן מזמנות.
לאחר שהאלפית מגיעה לרמה מסוימת, יש לה יכולת להפוך לאלפית מוזה.
לאלפית יש גם קסמים ייחודיים רק לה שנקראים באפים - Buffs - שמחזקים את כח ההגנה שלה וכוח ההתקפה שלה (וגם של אנשים אחרים עליה היא מכוונת) ובכך היא הופכת לשימושית ביותר.
לכנפיים שלה יש צורה של כנפיי פייה ולכן הן נקראות כנפיי פייה/שדון (Fairy Wings).
פיתוח של האלפית, בעלת מבחר גדול של קשתות ורובי קשת, סטים עוצמתיים ובשלב מתקדם של המשחק יכולה לעבור עוד פיתוח ולהפוך לאלפית נעלה.
פיתוח של האלפית המוזה, מקבלת יכולת לשלוט (מהעונה השלישית) בקשתות רבות עוצמה, בסטים חדשים ובכנפיים חדשות ברמה 3 - כנפיי האשליות.
דמות חדשה שהצטרפה למשחק בעונה השלישית פרק 2.למזמנת יש קסמים וכנפיים ייחודיים לה והיא יכולה לשלוט גם בחלק קטן של הקסמים של קוסם אפל ובטווח רחב של קסמים משל עצמה.
היא נקראת מזמנת משום שיש לה מגנים שיש להם יכולת לזמן מפלצת בעלת כוח חזק.
ברמה מסוימת היא יכולה לעבור שינוי ולהפוך למזמנת ארורה.
פיתוח של המזמנת, בעלת סטים וכלי נשק חזקים במיוחד ובעלת כנפיים חדשות.
בשלב מתקדם יותר של המשחק היא הופכת לגבירת הממדים.
פיתוח של המזמנת הארורה, בעלת טווח אדיר של סטים וכלי נשק חדשים וכנפיים רמה 3 חדשות.
דמות שמשלבת יכולות של קוסמים ושל אבירים.
ניתן ליצור דמות של גלדיאטור קסום רק לאחר שדמות קודמת - מכל סוג - הגיעה לרמה 220. הגלדיאטור הקסום יכול להשתמש במטות של קוסמים, אך גם חרבות וסכינים של אביר.
כמו כן הגלדיאטור הקסום מוגבל בסוגי המטות והחרבות.
גלאדיאטור קסום יכול להשתמש רק בסוגים החלשים של נשקי האביר, מטות הקוסם ומיומנויותיהם.
לגלדיאטור קסום יש נשק סטים וכנפיים המיוחדים אך ורק לו.
כתוסף לעונה השלישית לגלאדיאטור הקסום יש יכולת להשתמש במגוון רחב וחזק יותר של נשק כנפיים וסטים.
פיתוח של הגלדיאטור הקסום שמסוגל לשלוט בטווח עצום של כלי נשק וסטים חדשים מהעונה השלישית של המשחק וגם מקבל אפשרות לכנפיים ברמה 3 (Wings of Hurricane), חובת העבודה השלישית קיימת.
ניתן ליצור דמות מסוג זה רק כאשר דמות אחרת מגיעה לרמה 250. דמות זו משלבת את היכולות של כל שאר הדמויות.
כבר ברמות נמוכות היא חזקה יותר מדמויות אחרות באופן משמעותי.
דמות זאת יכולת לפקוד על חיות כגון: עורב אפל וסוס אפל.
דמות זאת בניגוד לדמויות אחרות יכולה להקים גילדה ובה 80 אנשים (אך זה תלוי ברמה שלה, 80 אנשים רק ברמה המקסימלית - 400 כאשר בשאר הדמויות האחרות מדובר במקסימום של 40 איש פר גילדה).
כתוסף לעונה השלישית לאדון האפל יש סוגים נוספים של סטים ונשק וגלימה חדשה.
פיתוח של השליט האפל שמהעונה השלישית מקבל גם הוא טווח עצום של כלי נשק וגלימה מפותחת ברמה שלישית.(mantle of monarch)
הופיעה לראשונה בעונה 6 פרק ראשון.
שינוי הצורה היחיד של לוחם הזעם לאחר סיום המשימה.
אביר קוסם אלפית מזמנת גלדיאטור לורד לוחם אביר אפל קוסם אפל אלפית מזמנת גלדיאטור קסום לורד אפל לוחם הזעם לוחם הלהב אדון הנשמות אלפית מוזה מזמנת ארורה אדון הדו-קרב אדון הקיסרים אדון האגרוף אדון הלהב אדון נשמות עוצמתי אלפית גבוהה גבירת הממדים
אמייה (אמיר) טגה הוא כדורגלן עבר ישראלי אשר שיחק בעמדת הקשר, וכיום עורך דין, פעיל חברתי וחבר מועצת העיר נתניה.
טגה נולד באתיופיה ב-4 בפברואר 1985 להוריו לאווטה וטגניה.
ב-1991, כשהיה בן 6, עלתה משפחתו לישראל, והוא גדל בקריית עקרון ובנתניה.
הוא החל לשחק כדורגל במחלקת הנוער של מכבי נתניה, ובעונת 2003/2004 צורף לסגל הקבוצה הבוגרת של המועדון.
ב-2010 חתם טגה בהפועל אשקלון, ובתום עונת 2010/2011 ירד עם הקבוצה לליגה הלאומית.
לאחר עונה נוספת עם הפועל אשקלון בליגה הלאומית, בקיץ 2012 חתם טגה בהפועל עכו, עמה שיחק שלוש שנים בליגת העל.
ב-2015 חזר טגה לקבוצת נעוריו, מכבי נתניה, עמה ירד לליגה הלאומית בתום עונת 2015/2016. טגה סייע לקבוצה להעפיל בחזרה לליגת העל, ובתום עונת 2016/2017 שוחרר מהמועדון ופרש ממשחק פעיל.
במאי 2016, במהלך נגינת ההמנון לפני המשחק של מכבי נתניה מול בני יהודה לבש טגה חולצה עם הכיתוב "עד מתי?
אברה מנגיסטו" ו"כולנו יוסף סלמסה ז"ל".
בשל כך הורשע בבית הדין של ההתאחדות לכדורגל בעבירה על תקנון ההתאחדות ונקנס בסכום של 750 ש"ח.
בתגובה טען טגה לאפליה נגד בני העדה האתיופית ושילם את הקנס במטבעות של 10 אגורות כשהוא מלווה בבני משפחת מנגיסטו.
בכך הוא נחשב לאחד מהספורטאים הראשונים בישראל אשר הביעו מחאה חברתית כשחקנים פעילים.
בשנת 2018 שובץ טגה במקום ה-6 ברשימת "נתניה אחת" בראשות ראש עיריית נתניה מרים פיירברג לקראת הבחירות המקומיות, ונכנס למועצת העיר כאשר הרשימה קיבלה 6 מנדטים.
במהלך הקדנציה כיהן טגה כיו"ר דירקטוריון החברה למען הספורט בעיר.
בשנת 2024 התמודד בבחירות המקומיות למועצת העיר בראשות רשימה עצמאית "מחוץ לקופסה", הרשימה זכתה במנדט אחד וטגה מונה לחבר מועצת העיר.
בנובמבר 2023 קרא לשרי הפנים והספורט לשלול את אזרחותו של הכדורגלן עטאא ג'אבר לאחר שהפגין סולידריות עם תושבי עזה במהלך המשחקים של נבחרת פלסטין, בתקופת מלחמת חרבות ברזל.
טגה נחשב להבטחה גדולה כשפרץ הן במכבי נתניה והן בנבחרת הצעירה, במדיה רשם 10 הופעות וכבש שער אחד, אולם פציעות חוזרות ונשנות קטעו את התקדמותו.
באוגוסט 2010 קיבל טגה לראשונה זימון לנבחרת ישראל הבוגרת, אולם עקב בעיה רפואית נמנע ממנו מלשחק עמה.
ב-2007 החליט לשנות בחזרה את שמו המעוברת אמיר לאמייה, שמו המקורי באמהרית.
אמיודארון (משווק בישראל בשמות פרוקור, אמיאוקרד, אמיודקור) שייך למשפחת התרופות האנטיאריתמיות סוג III.
התרופה משמשת לטיפול בטווח רחב של אריתמיות לבביות.
אמיודארון ניתן לטיפול בהפרעות קצב חדריות ועליתיות.
אמיודארון משמש גם לטיפול בילדים ואפילו להיפוך של הפרעות קצב בעוברים.
אמיודארון פותח לראשונה בבלגיה בשנת 1961 כתרופה לטיפול בתעוקת לב (אנגינה פקטוריס).
כבר באותן שנים התחילו באירופה לעשות שימוש רב בתרופה למטרה זו, עד שהתגלו התכונות האנטיאריתמיות שלה.
התרופה אובחנה על ידי ד"ר Bramah Singh, ביחד עם סוטלול (sotalol), כמשפחה חדשה של תרופות אנטיאריתמיות – סוג III.
מאפייני הסוג: הארכת תקופה רפקטורית ופוטנציאל הפעולה על ידי חסימת תעלות אשלגן.
בשנות השבעים המוקדמות רופא ארגנטינאי בשם Mauricio Rosenbaum התחיל לרשום את התרופה למטופלים הסובלים מאריתמיות חדריות ועליתיות, תוצאות הטיפול התגלו כיעילות.
בהתבסס על תוצאותיו של ד"ר רוזנבאום החלו רופאים אמריקאים לרשום את התרופה בסוף שנות השבעים, ללא אישור של מנהל המזון והתרופות האמריקאי (FDA).
אישור ה-FDA הגיע רק לאחר שנים רבות של שימוש בארצות הברית בתרופות שנקנו על ידי רופאים אמריקאים ישירות מחברות אירופאיות וקנדיות.
בשנת 1985 אישר ה FDA את השימוש בתרופה לטיפול באריתמיות, אישור שהפך אותה לאחת התרופות הבודדות בהיסטוריה של ה FDA שאושרה ללא ביקורת של ניסויים קליניים נרחבים בארצות הברית.
אמיודארון מכיל יוד, ככזה מבנהו דומה למבנה של הורמוני בלוטת התריס.
אמידארון משהה את שלב 3 של פוטנציאל הפעולה הלבבי על ידי חסימת תעלות אשלגן.
בנוסף הוא מעכב פעילות סימפתטית וחוסם תעלות סידן ותעלות נתרן, הוא מפחית את הפעילות של נודית ה SA ואת ההולכה של נודית ה AV, כמו כן הוא מרפה שריר חלק ובעל פעילות כוזודילטטור.
טיפול במגוון רחב של אריתמיות כולל אריתמיות של חדר שמאל, פרפור עליות, תסמונת וולף–פרקינסון–וייט (WPWS), הפרעות קצב בילדים, תינוקות ואף עוברים, קרדיומיפתיה היפרתרופית ועוד.
אמיודארון משפר את היכולת התפקודית ומפחית מוות פתאומי גם בחולים עם אי-ספיקת לב חמורה ללא אריתמיות.
בניתוח-על שפורסם בשנת 2019 דווח על שכיחות גבוהה יותר (אם כי לא במידה משמעותית סטטיסטית) של מוות אצל מטופלים באמיודרון (בהשוואה לפלסבו) אחרי היפוך של פרפור עליות לקצב סינוס.
לאמיודארון חלון תרפויטי צר, עם תופעות לוואי רבות יחסית, חלקן מסכנות חיים.
תופעות לוואי שכיחות כוללות מחלת הכבד השומני, דלקת ריאות אינטרסטיציאלית המסתיימת בלייפת של הריאות (Procor Lung), טשטוש ראייה (או ראיית הילה צבעונית באור מסנוור), בחילות או הקאות, שינויים בחוש הטעם, נטייה לכוויות בעור בחשיפה לאור השמש, האטה קלה בקצב לב, סיוטי לילה, הפרעות שינה, עצירות, פריחה מגרדת וירידה בחשק המיני.
התרופה פוגעת בבלוטת התריס ויכולה להוביל הן לתת-תריסיות והן ליתר-תריסיות במנגנונים שונים.
דווח כי ב-1–10 מתוך 1,000 מטופלים באמיודארון התגבר חסר יציבות בקצב הלב, מצב העלול לגרום להתקף לב ומחייב פינוי מיידי לבית חולים מיד.
בעלון לצרכן מפורטות תופעות לוואי ידועות נוספות.
אַמְי֫וּן היא עיירה במחוז הצפוני של לבנון, 78 ק"מ צפונית לביירות ו-18 ק"מ דרומית לטריפולי.
העיירה היא בירת נפת אל-כורה, נפה נוצרית ברובה הידועה בזיתים הגדלים בה ובשמן הזית המיוצר בה.
העיירה התפרסמה בעיקר בשל קרב אמיון בין ביזנטיון למונותליטים.
אמיאנוס מַרְקֶלִינוּס (Ammianus Marcellinus; 330 לערך – 395 לערך) היה איש צבא והיסטוריון רומאי בן המאה הרביעית.
מרקלינוס היה מאחרוני ההיסטוריונים הפגנים שכתבו בלטינית.
מרקלינוס נולד באנטיוכיה שבפרובינקיה סוריה למשפחה מיוחסת.
הוא צורף לפמלייתו של אורסיקינוס, שהיה המגיסטר אקוויטום של האימפריה המזרחית, על ידי האוגוסטוס קונסטנטיוס השני בשנת 353, וכעבור שנתיים ליווה את מפקדו כשזה נקרא למערב האימפריה כדי לסייע לקונסטנטיוס לחסל את המגיסטר מיליטום סילוואנוס שהרים את נס המרד בגאליה כנגד שלטונו של האוגוסטוס.
לאחר מכן חזר מרקלינוס עם מפקדו למזרח ולקח חלק במלחמה כנגד האימפריה הסאסאנית.
במלחמה נחלו הרומאים מפלה ומרקלינוס הצליח להימלט מהאויב בעור שיניו.
בעקבות המלחמה אורסיקינוס הודח מתפקידו, לא ידוע מה עלה בגורלו של מרקלינוס, אולם כשהאוגוסטוס יוליאנוס פלש לפרס בשנת 358 הוא התלווה אליו.
לאחר המלחמה הוא השתקע בעיר מולדתו אנטיוכיה וייתכן שעזב את הצבא.
מרקלינוס עבר בשנת 380 לערך לרומא ושם כתב את כתביו ההיסטוריים.
מרקלינוס כתב חיבור בן 31 ספרים על תולדות הקיסרות הרומאית, שבהם סיפר את העלילות של רומא (Res Gestae) מתקופת הקיסר נרווה עד לימיו שלו.
אף על פי ששפת אמו הייתה יוונית, כתב מרקלינוס את החיבור בלטינית.
הספרים מתעדים את התקופה שמשנת 96, היא שנת עלייתו לשלטון של נרווה, ועד שנת 378, היא שנת נפילתו של הקיסר ואלנס בקרב אדריאנופול.
מתוכם אבדו 13 הספרים הראשונים ונותרו רק ספרים 14–31, שמתעדים את התקופה שבין השנים 353–378.
מרקלינוס השתדל לחקות את סגנונו של טקיטוס ואף כתב את ספרו כמין המשך לכתביו של טקיטוס, שנגמרים עם עלייתו לשלטון של הקיסר נרווה.
הרטוריקן ליבאניוס שיבח את סגנונו של מרקלינוס שהוא "חייל בחזותו, אך סוקרטס במעשיו".
פרסום החיבור ככל הנראה הושלם בשנת 395 לערך.
ההשקפות שמרקלינוס מביע בספריו הן השקפות שמרניות המצדדות בשמירה על מסורת האבות הרומאית.
הוא נמנע מלהביע את דעתו הפוליטית בשלושת הנושאים החשובים ביותר בזמנו: היחס לנצרות, היחס לגרמאנים ומעמד הסנאט, אף על פי שפעם הוא מגנה ופעם מקלס את הנוצרים והגרמאנים.
מרקלינוס מתייחס ליהודים 4 פעמים בספר ההיסטוריה שלו.
האזכור הראשון כלול בתיאור פלשתינה, לאחר סקירה קצרה של סוריה ופיניקיה ולפני סקירה כזאת של ערב וקפריסין.
אמיאנוס מתרשם שפלשתינה "משתרעת על שטחים גדולים ומשופעת באדמות מעובדות ומטופחות" וש"יש בה גם ערים מצוינות": קיסריה, אלוותרופוליס, נאפוליס, אשקלון ועזה, כאשר ירושלים אינה מוזכרת ביניהן.
מעניין שגם ים המלח והבלסם והתמרים של יריחו, המרכיבים הקבועים של כל סקירה עתיקה של הארץ, אינם מוזכרים.
במקום זאת הוא מציין ש"במקומות רבים נובעים מעיינות, שמימיהם חמים מטבעם ויפים למיני מרפא רבים", תוך שילוב הערה על כך ש"אין לראות בשום מקום נהר היפה לשיט" - מידע זה אינו בולט בחיבורים של סופרים יוונים ולטינים מוקדמים יותר.
אמיאנוס מציין את הכנעת היהודים וכיבוש ירושלים על ידי פומפיוס ומציין גם שקיסריה נוסדה על ידי הורדוס, כאשר שמו של הורדוס מובא ללא כל הסבר מתוך הנחה שהוא ידוע היטב לקוראים.
האזכור השני נעשה בהשוואה שעורך אמיאנוס בין דבריו של הקיסר יוליאנוס הכופר על הנוצרים לבין דברי קיסר שקדם לו, מרקוס אורליוס, על היהודים.
לדברי אמיאנוס "אין חיות פרא שהן אויבות כאלה של האנושות, כפי שהם רוב הנוצרים בשנאת המוות שלהם זה לזה", ובהשוואה לדברי יוליאנוס עליהם בהקשר של הריבים האלימים בין הכיתות הנוצריות, אמיאנוס מספר על אורליוס:
למילים שמייחס אמיאנוס למרקוס אורליוס עצמו, יש פחות חשיבות מאשר לאופן בו הן מוצגות.
ברור כי אמיאנוס היה עוין כלפי יהודים, למרות שהמילה "מצחינים" (fetentium) גרמה לאי נוחות מסוימת והוצעו לה תיקונים.
ייחוס צעקה מסוג זה למרקוס אורליוס יכולה לשמש כטיעון נוסף כנגד אלה המזהים אותו עם אותו "אנטונינוס" שלפי המסורת היהודית היה חברו של רבי יהודה הנשיא.
ההתייחסות השלישית היא החשובה ביותר לעניין היהודי בחיבורו של אמיאנוס:
אמיאנוס הוא המקור הפגאני (הלא-נוצרי) היחיד, מלבד עדותו של יוליאנוס עצמו, המתייחס לניסיון הקיסר לבנות מחדש את בית המקדש בירושלים.
למרות שהוא מתאר את האירוע על רקע ההכנות של יוליאנוס למסע המלחמה נגד הפרסים, אמיאנוס אינו מציע שום קשר בין המסע הזה למדיניות היהודית של יוליאנוס.
ההסבר היחיד שניתן על ידו לתוכניתו של יוליאנוס להקמת המקדש הוא תשוקתו של יוליאנוס לעטוף את שלטונו בתהילה, אולם הסבר זה נראה די שטחי ולא ניתן לקבל את הסיבה הזאת כהסבר מספק למדיניותו של הקיסר.
יש לזכור שאמיאנוס היה פגאני וגם מעריץ אמיתי של יוליאנוס, אולם להיטותו הידועה של הקיסר אחר פולחן קורבנות וחידוש פולחנות מסורתיים אינה מוזכרת והוא גם לא רומז להקמתו מחדש של המקדש כחלק ממזימה שתכליתה הפרכת תאולוגיה נוצרית.
הסופרים הנוצרים, לעומת זאת, מדגישים שזה היה מכוון כנגד הדת הנוצרית - המומר רצה להפריך את נבואת ישו לגבי המקדש בירושלים.
מקורות נוצרים שונים מציינים שיחה בין הקיסר והיהודים, שבה לשאלת יוליאנוס מדוע הם לא מקריבים קרבנות, הם אומרים שמותר להם לעשות זאת במקדש שלהם בלבד.
במסורת הנוצרית יש התייחסות בשנאה לאליפיוס, המקורב לקיסר.
כמה סופרים נוצרים (טיראניוס רופינוס, תאודורטוס , סוזומנוס) מזכירים גם רעידת אדמה בקשר להפסקת העבודה וזהו גם ההסבר הניתן על ידי כמה חוקרים מודרניים למה שקרה באזור המקדש.
אמיאנוס אינו מציין את דעתו שלו על ההצעה להקים מחדש את המקדש, אלא מגביל עצמו לסיפור הניסיון וכישלונו.
ההתייחסות האחרונה נוגעת ליהודים בבבל שנטשו את עירם עם התקדמותו של הצבא הרומאי במלחמה בין יוליאנוס והפרסים (באביב וקיץ 363 לספירה): "באזור זה עיר, שבשל החומות הנמוכות שלו, נעזב על ידי תושביו היהודים, נשרף בידי החיילים המרוגזים".
אמיאנוס עצמו השתתף במלחמה זו.
הוא לא מציין את שם המקום שנעזב על ידי תושביו היהודים, אבל הוא מתייחס להחרבתו על ידי הצבא הרומאי לאחר כיבוש פיריסאבורה (Pirisabora), שגם הייתה עיר עם אוכלוסייה יהודית גדולה, אז המשיך הצבא במורד נהר פרת עד שהגיע למקום בו הנהר מתפצל לפלגים רבים.
באזור זה שכנה העיר שנעזבה על ידי יהודיה, כאשר העיר הבאה שמוזכרת היא מאיוזמלכה (Maiozamalcha), שנאמר שהייתה עיר גדולה עם חומות חזקות.
ישנם חוקרים שמציעים את בירתה כעיר הנעזבת והנשרפת.
המידע בדבר עזיבת יהודים את עירם בבבל אל מול התקדמות הרומאים תומך בדעה שמדיניות יוליאנוס לחיפוש אהדה בקרב היהודים ותוכניתו לבניית המקדש מחדש לא השפיעו על נאמנותם של יהודי בבל לשלטון הפרסי ושהם לא צדדו בפולשים הרומאים.
ירושלים, מוסד ביאליק, תשל"ד (1974).
אמיטה עמנואל דירי היא שחקנית בריטית.
דירי נולדה בברייטון לאב הודי-אוגנדי ולאם צרפתייה.
היא הופיעה לראשונה על מרקעי הטלוויזיה בתפקיד אורח בדרמת בתי החולים "חדר מיון" ב-1996, ובאותה שנה גם קיבלה את התפקיד המשמעותי הראשון שלה, כשהחלה לגלם את דמותה של עורכת הדין השאפתנית מילי נאסים בסדרת הדרמה "החיים האלה" של ה-BBC.
בהמשך השתתפה גם בסדרות הטלוויזיה "The Last Train" (1999) ו-"Being April" (2002).
מאז 2007 מגלמת דירי את דמותה של הקרימינולוגית גרייס דסארי בסדרת המשטרה "The Bill".
דירי נשואה ואם לשתי בנות.
אַמִיגוּרוּמי (ביפנית: 編みぐるみ) היא האמנות היפנית של סריגה וקרושה של בובות פרווה, חיות שונות, פרחים וקישוטים.
המילה נגזרת משילוב של המילים ביפנית "אַמִי" - 包み - סריג/קרושט, ו"נוּיגוּרוּמי" - 縫い包み - בובת פרווה.
טכניקת הסריגה המקובלת באמיגורומי היא שיטת סריגה מעגלית (ספירלה), כאשר בכל שורה מוסיפים עיניים או מצמצמים עיניים כדי ליצור את הדמות הרצויה.
הדמויות נסרגות בחלקים וממלאים אותם במילוי, לרוב עשוי אקרילן, שאריות בד, או ניילון, תוך כדי דחיסה כדי לתת לדמות נפח וחוזק ומראה אנושי, ולאחר מכן מחברים את כל החלקים.
לסיום מחברים פריטים כמו עיניים, שיער, שפתיים ובגד.
אמיגורומי נעשה בדרך כלל בסריגה במסרגה אחת, ועושה שימוש בחוטים דקים יחסית שנסרגים במסרגה שעוביה קטן מעובי החוטי כדי ליצור סריג מוצק ולהימנע מאובדן חומר המילוי.
אמידו באלדה (בפורטוגזית: Amido Baldé; נולד ב-16 במאי 1991) הוא כדורגלן עבר מגינאה ביסאו ששיחק בעמדת החלוץ.
באלדה החל את דרכו במחלקת הנוער של ספורטינג ביסאו בעיר הולדתו.
כבר מגיל צעיר הפגין באלדה יכולת טובה וכשהיה בן 17 עבר לפורטוגל והצטרף לקבוצת הנוער של ספורטינג ליסבון, עמה זכה באליפות ליגת הנוער של פורטוגל בשנת 2009, לאחר עונה בה כבש 13 שערים, אך בקבוצה הבוגרת לא הצליח לממש את הפוטנציאל שלו, והושאל לקבוצות שונות בליגות הנמוכות בפורטוגל ובספרד.
בעונת הושאל לקבוצת סרקל ברוז' מליגת העל הבלגית, בה כבש שישה שערים ב-22 הופעות.
בקיץ 2012 שוחרר באלדה מספורטינג וב-28 באוגוסט חתם בקבוצת ויטוריה דה גימארייש.
באלדה שיחק בקבוצה במשך שנה אחת בה ערך 37 הופעות בכל המסגרות, ולקח חלק בזכייתה בגביע הפורטוגזי, לאחר ניצחון 1-2 על בנפיקה במשחק הגמר.
ב-13 ביוני 2013 חתם באלדה על חוזה לארבע שנים באלופת סקוטלנד סלטיק.
את הופעת הבכורה שלו במדי סלטיק ערך באלדה ב-23 ביולי 2013, כשעלה כמחליף במשחק נגד קליפטונוויל במסגרת מוקדמות ליגת האלופות.
את שערו הראשון במועדון כבש באלדה ב-28 בספטמבר 2013, בניצחון 2-5 על קילמרנוק.
באלדה לא הצליח לבסס את מעמדו כשחקן הרכב בסלטיק ושותף בעיקר כמחליף, וב-1 בספטמבר 2014 הושאל לואסלנד-בוורן הבלגית.
עשרה ימים מאוחר יותר ערך את הופעת הבכורה שלו במועדון, בה גם כבש בבעיטה מ-40 מטר את השער השני בניצחון קבוצתו 1-4 על זולטה ורכם.
ב-14 בינואר 2015 הגיע באלדה לישראל והושאל לקבוצת הפועל תל אביב עד לתום העונה.
למחרת כבר ערך את הופעת הבכורה שלו במועדון, כשעלה כמחליף בדקות הסיום בניצחון 1-2 על הפועל ראשון לציון במסגרת סיבוב ח' של גביע המדינה.
ב-20 בינואר ערך את הופעת הבכורה שלו בליגת העל, כשפתח בהרכב הקבוצה במשחק מול בית"ר ירושלים באצטדיון טדי, אשר הסתיים בתיקו 1–1. בסך הכל ערך באלדה 11 הופעות במדי הפועל תל אביב בכל המסגרות, וב-7 במאי שוחרר מהמועדון עוד בטרם הסתיימה העונה.
ב-29 ביוני 2015 חתם במץ מליגת המשנה הצרפתית.
בינואר 2016 חתם בקבוצת בנפיקה לואנדה מאנגולה, ובתום העונה חזר לפורטוגל וחתם בקבוצת מריטימו.
בינואר 2017 הושאל לקבוצת טונדלה, ולאחר שלא שיחק במשך תקופה ארוכה חתם בינואר 2018 בקבוצת קוקסי מליגת העל האלבנית, במדיה כבש שני שערים בשמונה הופעות ובתום העונה שוחרר מהמועדון.
באלדה נולד בגינאה ביסאו ועבר לפורטוגל כנער.
בין השנים 2009–2011 שיחק בנבחרות הצעירות של פורטוגל, ובשנת 2014 החליט להיענות לזימונו לסגל נבחרת גינאה ביסאו, לקראת משחקי מוקדמות אליפות אפריקה.
אמיבו (ביפנית: アミーボ, באנגלית: Amiibo) היא סדרת פסלונים וקלפים שנוצרו על ידי חברת נינטנדו היכולים לקלוט ולתת מידע בין מכשירים התומכים בהם, מידע זה לרוב הוא פעולות מסוימות במשחקים.
הסדרה הראשונה של אמיבו יצאה לאור ב-2014 ועד אפריל 2018 נינטנדו יצרו 163 פסלונים שונים.
פסלונים אלו יכולים להקלט במשחקים שונים של החברה, ולכל פסלון יש פעולה שונה שהוא מפעיל במשחק.
מוצרים מסדרת האמיבו מבוססים על טכנולוגיית ה-NFC (near field communication) על מנת לתקשר עם המשחקים התומכים בהם.
טכנולוגיה זו גם נותנת פוטנציאל למידע על האמיבו (כגון משחקים שקלטו אותו ואת האדם שיש לו בעלות על הפסלון) להיות מועבר למשחק.
בספטמבר 2016 נינטנדו הכריזה כי נמכרו 39 מיליון פסלוני אמיבו ויותר מ-30 מיליון קלפי אמיבו מאז יציאתם.
במרץ 2013 נינטנדו הכריזה על המשחק Pokémon Rumble U שהיה המשחק הראשון שהשתמש בקולטן ה-NFC שנמצא על שלט ה-Wii-U ובפסלונים מיוחדים שנוצרו למשחק זה במיוחד אך לא נחשבים לאמיבו.
לאחר מכן בישיבת משקיעים הציגה נינטנדו פסלון בדמות מריו, והכריזה על תוכנית ליצירת פסלונים נוספים המשתמשים בטכנולוגיית ה־nintendo figurine platform, NFC featured platform) NFP-NFC) שהצגתה המלאה נקבעה ל־E3 של אותה שנה.
לבסוף, ביוני 2014 הציגה נינטנדו את האמיבו ב-E3 והודיעה שהמשחק הראשון שישתמש בהן יהיהSuper Smash Bros.
הסט הראשון של פסלוני האמיבו הושק ב-21 בנובמבר 2014 בארצות הברית, ב-28 בנובמבר באירופה וב-6 בדצמבר 2014 ביפן.
במהלך 2014 וב-2015 נוספו דמויות חדשות.
ב-27 בפברואר 2015 הכריז נשיא נינטנדו דאז סאטורו איוואטה על סט חדש של אמיבו בצורת קלפי משחק.
הסט השני של האמיב ובו דמויות מסדרת "מריו" יצא ב-20 במרץ 2015 באירופה ובארצות הברית.
ב-27 באוגוסט 2015 הוכרז פסלון Shovel Knight, האמיבו הראשון שלא היה מזוהה עם משחק שנינטנדו יצרה.
פסלון זה היה מבוסס על דמות ומשחק שנינטנדו לא יצרה ובהמשך פורסמו יותר אמיבו בסט של המשחק.
ב-4 במרץ 2016 החלה נינטנדו להפיץ פסלוני אמיבו מסדרת "האגדה של זלדה".
סדרת אמיבו זו החלה עם פסלון יחיד, ופסלונים חדשים נוספו בהמשך 2016 וב-2017.
פסלוני האמיבו פועלים עם קונסולות ה-Nintendo switch, Wii U, וסדרת ה3ds.וה nintendo switch 2 בתוך ה-Wii-U, Nintendo Switch, וה-New 3ds קיים קולטן NFC שמקבל אותות וחולק מידע על המשחק עם האמיבו.
קיים גם מכשיר נפרד שיכול לתקשר עם מהדורות ישנות יותר של ה-3ds.
גל 1: מריו, הנסיכה פיץ', דונקי קונג, יושי, לינק, סאמוס, קירבי, פוקס מקלאוד, פיקאצ'ו, מארת', ווילג'ר, מאמנת הווי פיט
גל 2: לואיג'י, דידי קונג, זלדה, קפטן פאלקון, פיט
גל 3: באוזר, רוזלינה ולומה, שיק, לינק המצויר, המלך דידידי, מטה נייט, לוקאריו, אייק, שולק, סוניק הקיפוד, מגה מן
גל 4: ווריו, צ'אריזרד, ג'יגליפאף, גרנינג'ה, נס, לוסינה, רובין, פק-מן
גל 5: פאלוטנה, פיט האפל
גל 6: באוזר ג'וניור, דוקטור מריו, גאנונדורף, סאמוס (חליפת האפס), אולימר, מר גיים אנד וואץ', ר.ו.ב., צמד ציד הברווזים
גל 7: פלקו לומברדי, מיוטו, Mii מתאגרף, Mii לוחם חרב, Mii אקדחן
גל 10: קורין, קורין (שחקן 2), קלאוד, קלאוד (שחקן 2), ביונטה, ביונטה (שחקן 2)
גל 11: ילדת האינקלינג, רידלי, וולף או'דנול
גל 12: מטפסי הקרח, המלך קיי רול, צמח פירנטה
גל 13: הנסיכה דייזי, לינק הצעיר, קן
גל 14: מאמן הפוקימונים, פיצ'ו, איזבל
גל 15: סנייק, סקווירטל, אייביזור
גל 16: כרום, סיימון בלמונט, אינסינרור
גל 17: ריכטר בלמונט, סאמוס האפלה
גל 18: ג'וקר, הגיבור של דרגון קווסט
גל 19: בנג'ו וקזואי, טרי בוגארד, ביילת'
גל 22: ספירות', קאזויה מישימה
Super Mario series - 21 פסלונים, קופסת דגנים אחת
Mega Man - שני פסלונים
Shadow Mewtwo - קלף אמיבו יחיד
Kirby series - ארבעה פסלונים
שמונה סטים של קלפי אמיבו.
באמריקה הצפונית, באוסטרליה ובניו זילנד נמכרו חלק מפסלוני האמיבו בחנויות מסוימות בלבד.
באמריקה הצפונית נמכר לוקאריו (Lucario) באופן בלעדי בחנויות טויס אר אס.
בניו זילנד ובאוסטרליה נמכרו חלק מהפסלונים הזהובים של מריו רק בחנויות MightyApe.
for Wii U" - האמיבו מוצגים במשחק כלוחמים וירטואליים אשר לומדים מקרבות, ויכולים להילחם עם השחקן/ המשתמש או נגדו.
2. Mario Kart 8 Deluxe - המיי (Mii דמות וירטואלית דמוית אדם שהשחקן יוצר בעצמו) של המשתמש יכול להתלבש ולהיראות כמו הדמות מפסלון האמיבו שהמשתמש שם.
3. Poochy & Yoshi's Woolly World - אם השחקן ישים את פסלון על השלט האמיבו של הדמות "פוצ'י" בשלב רגיל (שלרוב משחקים רק עם יושי) פוצ'י יכנס לשלב בתוך המשחק.
בנוסף לכך אם השחקן ישים את האמיבו של פוצ'י באמצע שלב של פוצ'י בלבד (שלבים בהם פוצ'י היא הדמות היחידה שאתה יכול לשחק איתה בהם) יתחיל אתגר זמן, אתגר ששם עליך את המשימה להשלים את השלב במגבלת זמן מסוימת, אם תשלים אותו מספיק מהר תקבל מראה חדש לפוצ'י.
קליטה של אמיבו מחוץ לשלב תתן ליושי (הדמות הראשית במשחק) מראה חדש שדומה לדמות שעל הפסלון.
לשים אמיבו של Yarn Yoshi יוסיף יושי נוסף לשלב.
4. Super Mario Odyssey - קליטת אמיבו על השלט תגרום לחפצים חיוניים לשחקן להופיע.
חלק מפסלוני ההאמיבו גם נותנים לדמות "מריו" חליפות חדשות.
5. The Legend of Zelda: Breath of the Wild - אמיבו של Wolf Link (דמות מאחד מהמשחקים בסדרה) יגרום ל־Wolf Link להופיע בתוך המשחק.
אמיבו נוספים מסדרת The Legend of Zelda יתנו חפצים שימושיים לשחקן ויכולים לפעמים לגרום לתיבת אוצר עם חפצים מיוחדים המזוהים עם דמות האמיבו להופיע במשחק.
פסלוני אמיבו שלא כלולים בסדרות אלו יביאו חפצים ראנדומליים לשחקן.
6. Splatoon 2 - פועל רק עם פסלוני אמיבו מסדרת Splatoon.
אם אמיבו יקלט במשחק, הדמות שעל הפסלון תופיע במשחק ותתיידד עם השחקן.
האמיבו יזכור את כלי הנשק, הציוד התלבושות, וההגדרות המועדפות על השחקן למקרה שירצה להעביר אותם למשתמש אחר שאין לו את חפצים אלו.
7. Super Mario Maker - קליטה של פסלון אמיבו תגרום למריו להפוך לדמות שעל הפסלון.
אמיבו של 30th Anniversary Mario יוסיף חפץ חדש למשחק שאפשר להשיג רק מאותו אמיבו- "הפטרייה גדולה".
חפץ זה גורם לשחקן לגדול לממדים עצומים ביחס למשחק.
אַמִיטָאבְּהָה (בסנסקריט: अमिताभ) מכונה גם אַמִידָה, אַמִיטָאיוּס, אַמִיטוֹפוֹ ווַגְ'רָהפָּאנִי, הם שמות שונים לבודהה מיתולוגי המופיע בהגות של מספר תנועות מזרמי המהאיאנה והווג'ריאנה בבודהיזם.
אמיטאבהה הוא הדמות המרכזית בזרם הארץ הטהורה.
בזרם הווג'ריאנה מיוחסת לו סגולת החיים הארוכים.
הבודהה אמיטאבהה ידוע כמי שהחליט לאחר התעוררותו המוחלטת והמושלמת ליצור ארץ טהורה, שבה ייוולדו כל אלו ששיננו את שמו בהתכוונות כנה ובמחשבה ממוקדת, ושם הוא יביא אותם לנירוואנה.
משמעות השם אמיטאבהה היא, האור הנצחי.
משמעות שמו הנוסף אמיטאיוס היא החיים הנצחיים, והוא מכונה בשם זה בעיקר כשהוא מוזכר בהקשר לתכונת החיים הארוכים, שהוא ניחן בה על פי המסורת.
על פי סוטרת סוּקְהָאוַוטִיוְויוּהָא (הסוטרה הארוכה על החיים הנצחיים), אמיטאבהה חי לפני זמן רב מאוד וייתכן גם, שבמערכת אחרת של עולמות, כנזיר בשם דהרמקארה.
בכמה גרסאות של הסוטרה, הוא מתואר כמלך לשעבר, שלאחר שהכיר את התורה הבודהיסטית באמצעות הבודהה לוֹקֶשְוַורָרָגָ'ה (Lokeśvararja), החליט לוותר על כסאו ולהיות בודהה, ובכך להגיע לבודהאקטרה ("שדה בודהה", תחום שקיים ביקום הקדמוני מחוץ למציאות הרגילה, הנוצר על ידי יתרון הבודהה) בעל השלמות רבות.
החלטות אלה באו לידי ביטוי בארבעים ושמונה הנדרים שלו, אשר קבעו את הסוג של שדה הבודהה שלו.
הוא שאף ליצור את הארץ הטהורה, שכל מי שקורא בשמו יוכל להוולד בה.
הבטחתו התשע-עשרה מבטיחה, שהוא, יחד עם שני עוזריו, הבודהיסטוות אָווַלוֹקִיטֶשְוַרָה ומָהַסְטְהַאמַפְּרָאפְּטָה, יופיע בפני אלה שקוראים לו.
הסוטרה ממשיכה ומספרת כי אמיטאבהה, לאחר גלגולים רבים ובאמצעות תרגול רב, הפך לבודהה, הגיע לנירוואנה, ויצר את הארץ הטהורה סוּקְהָאוַוטִי שם הוא עדיין קיים.
האזכורים העיקריים הנוגעים לאמיטאבהה ולנדריו, נמצאים בשלושה טקסטים מהאיאניים קנוניים: סוטרת סוּקְהָאוַוטִיוְויוּהָא (הסוטרה הארוכה על החיים הנצחיים), סוטרת אמיטָאיוּרדְהִיָאנָה (הסוטרה הקצרה על החיים הנצחיים) וסוטרת אמיטאבהה.
הארץ הטהורה, ממוקמת במערב הרחוק, מעבר לגבולות העולם שלנו.
בכוח הנדרים שלו, אמיטאבהה מאפשר לכל אלו הקוראים בשמו, להיוולד מחדש בארץ הזו, שם הוא עוזר להם ומביא אותם למצבי הבודהיסטווה והבודהה (מושג).
לאחר מכן, הם נולדים בעולמות אחרים, על מנת לסייע ליצורים החיים בהם להגאל מסבלם.
אמיטאבהה חי במערב ופועל על מנת לגאול את כל היצורים.
שיטת הארה החשובה ביותר שלו היא הדמיה של העולם הסובב כגן עדן.
מי שרואה את עולמו כגן עדן מעורר את אנרגיית הנאורות שלו.
אפשר לראות את העולם כגן עדן על ידי מחשבה חיובית מקבילה (מחשבה נאורה) או על ידי שליחת אור לכל היצורים (מאחלים לכל היצורים להיות מאושרים).
על פי דוקטרינת אמיטאבהה, אפשר להגיע לגן עדן (הארץ הטהורה), אם בשעת המוות חושבים את שמו כמנטרה ועוזבים את הגוף דרך צ'אקרת הכתר.
זרם הארץ הטהורה נוסד בידי הנזיר הונן בתחילת המאה ה-13, והוא סובב סביב דמותו של הבודהה אמיטאבהה.
מאמיני הדרך, שואפים להוולד באחד מגלגוליהם הבאים, בארץ הטהורה, שם הם מעוניינים להיגאל בעזרת אמיטאבהה.
התרגול בזרם זה, מבוסס גם הוא על דמותו של אמיטאבהה, וכולל תרגולים שונים הנעים בין הדמיות מדיטטיביות של אמיטאבהה וזוג הבודהיסטוות הנלווים אליו, ועד לאמירת או דקלום המנטרה נַאמוֹ אמיטאבהה.
יש המאמינים כי גם באמצעות אמירה בודדת של המנטרה, אפשר לזכות ולהוולד בארץ הטהורה.
כיום הזרם נפוץ בעיקר ביפן.
המנטרה נַאמוֹ אמיטאבהה מקורה בסנסקריט, וקיימות לה גרסאות אחרות בשפות אחרות: ביפנית נַאמוּ אַמִידַה בּוּצוּ ובסינית נַאמוֹ אַמִיטוֹפוֹ.
המנטרה מבטאת סוג של קריאה לאמיטאבהה, היכולה להשתנות מהקשר להקשר וממקום למקום.
המשמעות יכולה להיות: לחסות בצל אמיטאבהה, אני מאמין באמיטאבהה, יבורך אמיטאבהה, הושע נא אמיטאבהה וכשהיא נאמרת בעת הלוויה, היא מתפרשת כקריאה לאמיטאבהה להוביל את הנפטר לארץ הטהורה.
מסורות הוג'ריאנה הכוללות גם את הבודהיזם הטיבטי מכנות את הבודהה אמיטאבהה בשם וַגְ'רָהפָּאנִי.
בזרמים אלו, הוא נחשב לאחד מבודהות של המדיטציה ולראש משפחת הלוטוס (אחת מחמש משפחות הבודהה).
הוא ממוקם במערב המַנְדָלָה של חמש בודהות המדיטציה, שם צבעו הוא אדום כהה והאלמנט שלו הוא אלמנט האש, כפות ידיו מחוברות ב"מודרה הקוסמית" (מודרת המדיטציה) כאשר מונחת בהן קערת הנדבות שלו, מלאה בנקטר האלמוות, הוא מייצג את מקבץ התפישה והוא ממיר תשוקה ותאווה לחכמה מבחינה.
את הבודהה אמיטאבהה מדמיינים כיושב על קדקוד הראש בתרגולי הפּוֹ-וָוה (תרגול שיגור התודעה ברגע המוות על מנת להשיג את הנירוואנה, או לידה טובה יותר, אם מסיבה כלשהי הנירוואנה לא הושגה), וכן מזכירים אותו במדיטציה ובתפילה להשגת אריכות ימים ולמניעת מוות בטרם עת.
פָּאדְמְהַקַרָה, המורה הגדול מארץ אוּדִּיָאנַה (ככל הנראה פקיסטן) הידוע גם בשם פָּאדְמָהסַמְבָּהוָה, שעל פי המסורת הביס את השדים בטיבט וביסס בה את תורתו של הבודהה, נחשב כהתגלותו של אמיטאבהה בעולמם של בני האדם.
אמיבת' מקנולטי היא שחקנית אירית.
היא זכתה לפרסום בשל תפקידה בתור אן שרלי בסדרת הדרמה "אן עם הצמות" (2017–2019).
מקנולטי נולדה ב-7 בנובמבר 2001 בעיירה מילפורד (אנ'), מחוז דניגול, אירלנד, בת יחידה לאב אירי ולאם קנדית; היא גם ממוצא סקוטי.
בנובמבר 2021, אמה של מקנולטי מתה ובדצמבר 2023, אביה מת גם הוא.
היא הייתה חברה ב"תיאטרון הנוער" של אן גריאנאן בעיירה לטרקני (אנ'), שם למדה משחק ובלט.
אמיבת' החלה בתחום המשחק מגיל צעיר.
היא הופיעה במחזות מקומיים בעיר ילדותה.
בשנת 2017 הגיעה פריצתה אל עולם הטלוויזיה כאשר התקבלה לתפקיד הגיבורה הראשית אן שרלי בסדרה "אן עם הצמות" ברשת CBC הקנדית ובשאר העולם בנטפליקס.
הסדרה מבוססת על הרומן המפורסם "האסופית" שכתבה לוסי מוד מונטגומרי.
צבע שערה הטבעי הוא בלונדיני, והיא צבעה אותו לאדמוני עבור הופעתה בתפקיד אן שרלי.
ב-2022 הופיעה בעונה הרביעית של הסדרה "דברים מוזרים" של נטפליקס בתפקיד ויקי.
בגיל 19 עברה מקנולטי מבית משפחתה ממילפורד (אנ') ללונדון.
ביוני 2020 היא יצאה מהארון כביסקסואלית.
+שנהסרטתפקידהערות2014A Risky Undertakingאריאדנה פלזנט2016מורגןמורגן בת העשר2021Black Medicineאיין2022All My Puny Sorrowsנורה וון רייזן2024She Came Backצ'ארלי מק'לאודTBABallistic דיאנה
שנהסדרהתפקידהערות2014Agatha Raisinאגתה בצעירותהפרק: "The Quiche of Death"2015Clean Breakג'ני ריין4 פרקיםתעלומת ספרטיקלספאטניק2 פרקים2017–2019אן עם הצמותאן שרליתפקיד ראשי (3 עונות); 27 פרקים2022 - היוםדברים מוזריםויקיתפקיד חוזר עונה 4, תפקיד ראשי עונה 5
שנהפרסקטגוריהעבודה מועמדתהתוצאההפניות2018פרסי המסך הקנדיםשחקנית ראשית הטובה ביותראן עם הצמות2019פרסי המסך הקנדיםשחקנית ראשית הטובה ביותרACTRA Toronto Awardsשחקנית הטובה ביותר2020פרסי המסך הקנדיםשחקנית ראשית הטובה ביותר
אמיגדלודון (שם מדעי: Amygdalodon; מילולית: "שן שקד", בהתבסס על מראה שיניו) הוא סוג של דינוזאור זאורופוד פרימיטיבי שחי במשך היורה התחתון של אמריקה הדרומית.
מאובניו התגלו בתצורת סרו קרנררו שבצ'ובוט, ארגנטינה.
זהו אחד מהדינוזאורים מהיורה הבודדים שהתגלו באמריקה הדרומית.
האמיגדלודון היה לפי הערכות זאורופוד באורך של 12 מטרים, גובה של 4 מטרים בראשו ומשקלו הגיע ל-4 עד 5 טונות, קטן בהרבה מקרוביו המאוחרים כמו הטיטאנוזאורים.
בשל משקלו הוא היה כנראה הולך על ארבע, בניגוד לפרוזאורופודים שיכלו להתרומם ולהתייצב בעזרת זנבם וגפיהם האחוריות.
שלדו של האמיגדלודון מורכב משרידים בודדים שכללו כמה חוליות, צלעות, ארבע שיניים שלמות ושלוש חלקיות, אגן ירכיים חלקי ועצמות כתף.
הדינוזאור התגלה ב-1936, אך הוגדר למדע ב-1947 בידי החוקר אנחל קבררה (Ángel Cabrera).
במקור סברו שהוא תרופוד הקרוב לפיאטניצקיזאורוס, שהתגלה בקרבת מקום.
כמה מדענים ראו בו זאורופוד בן לקבוצה הגדולה אאוזאורופודה, אך מחקרים חדשים רואים בו זאורופוד קדום יותר חסר מקור, הקרוב לסוג Isanosaurus מתאילנד.
אמיטריפטילין (amitriptyline; נמכרת בישראל בשם אלטרול, אלטרולט) היא תרופה נוגדת דיכאון מקבוצת ה-TCA (נוגדי דיכאון טריציקליים) משמשת לטיפול במספר הפרעות נפשיות.
שימושים נוספים בתרופה כוללים מניעת מיגרנות והפחתת התסמינים בפיברומיאלגיה, מעי רגיז ונדודי שינה.
תופעות לוואי שכיחות כוללות: ראייה מטושטשת, פה יבש, לחץ דם נמוך בעמידה, ישנוניות ועצירות.
תופעות לוואי חמורות עשויות לכלול התקפים אפילפטיים, אובדנות אצל בני 25 ומטה, אצירת שתן, גלאוקומה ומספר בעיות לב.
אין ליטול את התרופה ביחד עם מעכבי MAO או עם התרופה ציסאפריד.
אמיטריפטלין עלולה לגרום לבעיות במהלך ההריון.
נראה כי השימוש בהנקה הוא בטוח יחסית.
אמיטריפטילין נתגלתה בשנת 1960 ואושרה על ידי מנהל המזון והתרופות האמריקני (FDA) בשנת 1961. התרופה מופיעה ברשימת התרופות החיוניות של ארגון הבריאות העולמי.
אמיטריפטילין משמשת לטיפול בדיכאון קליני ומספר מצבים רפואיים נוספים.
כמה ראיות מצביעות על כך שאמיטריפטלין עשויה להיות יעילה יותר מאשר תרופות נוגדות דיכאון אחרות כולל מעכבי ספיגה חוזרת של סרוטונין (SSRI) אם כי לעיתים רחוקות היא משמשת ככזו בגלל ריבוי תופעות לוואי וכן, רעילותה הגבוהה במקרה של מינון יתר.
נוגדי דיכאון טריציקליים, וביניהן אמיטריפטילין, ניתנים לעיתים לאחר שלא הושג שיפור עם מעכבי ספיגה חוזרת של סרוטונין או אחרים.
נעשה גם שימוש באמיטריפטילין לטיפול במצבים הבאים: פיברומיאלגיה, כאב נוירופטי, הפרעות חרדה, בריחת שתן, הרטבת לילה, מעי רגיז, מיגרנות, נויראלגיה פוסט הרפטית, כאב ראש מתחי, הפרעת קשב וריכוז והפרעה דו־קוטבית.
התוויות נגד לשימוש באמיטריפטילין כוללות:
רגישות יתר לנוגדי דיכאון טריציקליים או מרכיביהם
היסטוריה של אוטם שריר הלב
חולים הנוטלים מעכבי מונואמין אוקסידאז (MAOI) או נטלו אותם במהלך 14 הימים האחרונים
תופעות לוואי שכיחות סחרחורת, כאבי ראש ועלייה במשקל
קוגניטיביות: הזיות ובלבול, (דליריום), כמו גם הפרעות במצב הרוח כמו חרדה ועצבנות
קרדיו-וסקולריות (לבביות): תת-לחץ דם תנוחתי, סינוס טכיקרדיה (דופק מואץ) ותסמונת QT מוארך
מיניות: אובדן חשק מיני והפרעה בזקפה
שינה: נמנום, נדודי שינה וסיוטים
התסמינים והטיפול במנת יתר זהים במידה רבה לאלו של טריציקליים אחרים וכוללים, בין היתר: תסמונת סרוטונין והשפעות קרדיו-וסקולריות קשות.
אמיטריפטילין סונתזה לראשונה בשנת 1960 ונעשה בה שימוש רפואי החל משנת 1961 בארצות הברית והחל משנת 1962 בבריטניה, בשם Elavil (בשתי המדינות).
בישראל משווקת התרופה תחת השמות: 'אלטרול' ו'אלטרולט' בעבר שווקה גם בשם 'טריפטל'.
נחקרו השפעות התרופה על מספר הפרעות, וביניהן:
הפרעות אכילה: מעט ניסויים אקראיים מבוקרים חקרו את יעילותה של התרופה בטיפול בהפרעות אכילה.
אלו לא הניבו תוצאות מעודדות
בריחת שתן: בברזיל ובאוסטרליה, אמיטריפטילין היא טיפול מקובל בבריחת שתן.
הפרעת קשב וריכוז/היפראקטיביות (בנוסף, אך לעיתים במקום תרופות ממריצות)
אמיטה סומאן היא שחקנית טלוויזיה אנגלייה ילידת נפאל.
סומאן עברה להתגורר בברייטון, אנגליה מנפאל כשהייתה בת 7. אמיטה למדה במכללת סאסקס דאונס לפני שהמשיכה להתאמן באקדמיה לאמנות (ALRA), וסיימה את לימודיה בשנת 2018.
זמן קצר לאחר שסיימה את לימודיה, סומאן עשתה את הופעת הבכורה שלה בטלוויזיה עם תפקידים מינוריים בסדרות כמו "נפגעים" ו-"Ackley Bridge".
היא שיחקה בתפקיד אורח מרכזי בפרק "השדים של פונג'אב" בעונה ה-11 של "דוקטור הו".
סומאן לוהקה לתפקיד החוזר של נאיה ממדליון רחימי בעונה השנייה של סדרת הטלוויזיה "The Outpost".
באוקטובר 2019 פורסם כי סומאן תגלם את אינייג' גאפה בסדרת הטלוויזיה בהפקת נטפליקס, "צל ועצם", עיבוד לסדרת ספרי הפנטזיה מאת לי ברדוגו.
שנה כותרת תפקיד הערות 2018 נפגעים נינה ביזוואז 2 פרקים Ackley Bridge סמירה פרק אחד דוקטור הו אומברין פרק: "השדים של פונג'אב" 2019 The Outpost נאיה תפקיד חוזר (עונה 2) 2022–2021 צל ועצם אינג' גאפה תפקיד ראשי2022Helvellyn Edgeאלאמוסרט קולנוע2025NCIS: טוני וזיוהקלודט קארוןתפקיד ראשי; 10 פרקים
אמיטוקיון (שם מדעי: Ammitocyon) הוא סוג נכחד של טורף מהמשפחה כלבי דוב, אשר התקיים באירופה סוף המיוקן שלפני 9.1 מיליון שנה.
הסוג ידוע משלדים מאובנים כמעט שלמים שהתגלו במדריד, ספרד והוא תואר למדע ב-2021 בידי Morales ואנשיו.
שם הסוג ניתן לכבוד האלה המצרית אמות, אשר הייתה בחציה היפופוטם, תנין ואריה בנוסף על הסיומת "cyon" - כלב ביוונית עתיקה.
הסוג הכיל מין אחד - Ammitocyon kainos, שפירושו: "חדש" מיוונית עתיקה.
טורף זה היה היפרקרניבור בהתבסס על מבנה שיניו וגודל ניביו הארוכות והחדות ששימשו לקריעת בשר.
הוא הגיע לגודל של אריה ממוצע במשקל 230 ק"ג והיה בעל חוטם ולסת גדולים וקצרים באורכם עם מפתח פה רחב, ומה מעט לזה של הברבורופליס.
היו לו גפיים חזקות עם מפרקים מחוזקים ואולי גם טפרים נשלפות כשל חתוליים .
אמייה אדריאן "מייה" פוטמאנס הוא אתלט עבר בלגי בריצה למרחקים ארוכים.
סגן אלוף אולימפי בריצת 10,000 מטר (מינכן 1972), פעמיים אלוף אירופה באולמות (רוטרדם 1973 וגטבורג 1974) ופעם אחת סגן אלוף אירופה באולמות (מילנו 1978) בריצת 3,000 מטר.
ב-1982 היה הזוכה הראשון במרתון רומא.
באולימפיאדת מקסיקו סיטי סיים פוטמאנס במקום ה-12 בריצת 5000 מטר בתוצאה של 14:59.6 דקות.
באליפות אירופה באתלטיקה באולם שנערכה בווינה, אוסטריה סיים פוטמאנס ריצת 3,000 מטר במקום השישי בתוצאה של 7:57.0 דקות.
באליפות הבינלאומית למרוצי שדה שנערכה בוישי, צרפת סיים במקום ה-13 בריצה למרחק 12 ק"מ.
בתחרות אתלטיקה שנערכה באדינבורו, סקוטלנד קבע פוטמאנס שיא עולם בריצת שני מייל בתוצאה של 8:17.8 דקות המהווה שיפור של כשתי שניות של שיאו של רון קלארק מאוסטרליה שנקבע ב-1968.
באליפות אירופה באתלטיקה שנערכה בהלסינקי, פינלנד הגיע למקום שישי בריצת 5000 מטר בתוצאה של 13:36.60 דקות.
באולימפיאדת מינכן זכה פוטמאנס במדליית כסף בריצת 10,000 מטר בתוצאה של 27:39.58 דקות אחרי לאסה וירן מפינלנד (שיא עולמי 27:38.35 דקות) ולפני מירוטס איפטר מאתיופיה (27:40.96 דקות).
פוטמאנס התחרה גם בריצת 5000 מטר אך סיים במקום החמישי בתוצאה של 13:30.8 דקות וללא מדליה.
בתחרות שנערכה באורהוס, דנמרק קבע שיא עולמי בריצת 3,000 מטר בתוצאה 7:37.6 דקות המהווה שיפור של שתי שניות לתוצאה שקבע קיפצ'וגה קיינו מקניה ה-1965.
בתחרות שנערכה בבריסל, בלגיה קבע שיא עולמי בריצת 5000 מטר בתוצאה של 13:13.0 שניות תוך שיפור של כ-3.5 שניות לשיא הקודם שקבע לאסה וירן מפינלנד שבוע לפני כן.
קבע שיא עולם בריצת 3 מיילים בתוצאה של 12:47.8 דקות.
באליפות אירופה באתלטיקה באולם שנערכה ברוטרדם, הולנד זכה במדליית זהב בריצת 3,000 מטר בשיא אליפות של 7:44.51 דקות לפני חברו לנבחרת וילי פולניוס (7:51.86 דקות) ופקה פאיורינטה מפינלנד (שיא לאומי 7:52.97 דקות).
באליפות אירופה באתלטיקה באולם שנערכה בגטבורג, שוודיה זכה במדלייית זהב בריצת 3,000 מטר בתוצאה של 7:48.48 דקות לפני חברו לנבחרת פאול טייס (7:51.76 דקות) ופוול פנקווה (Pavel Pěnkava) מצ'כוסלובקיה (7:51.79 דקות).
באליפות העולם במרוצי שדה שנערכה ברבאט, מרוקו זכה במדליית ארד קבוצתית עם נבחרת בלגיה.
באולימפיאדת מונטריאול התחרה בריצת 5000 מטר אך לא סיים את המקצה המוקדם.
פוטמאנס התחרה גם בריצת 10,000 מטר אך פרש במהלך מרוץ הגמר לאחר שלא הצליח להישאר צמוד לקבוצה המובילה.
באליפות העולם במרוצי שדה שנערכה בדיסלדורף, מערב-גרמניה התחרה בריצת 12 ק"מ אך לא סיים את המירוץ.
באליפות אירופה באתלטיקה באולם שנערכה במילאנו, איטליה זכה במדליית כסף בריצת 3,000 מטר בתוצאה של 7:49.9 דקות אחרי מרקוס רייפל משווצריה (7:49.5 דקות) ולפני יורג פטר ממזרח גרמניה (7:50.1 דקות).
באולימפיאדת מוסקבה התחרה בריצת 5000 מטר אך סיים את מקצה המוקדמות במקום השמיני בתומאה של 13:50.2 דקות ולא עלה לגמר.
באליפות העולם במרוצי שדה סיים במקום ה-135 במירוץ ל-12 ק"מ.
סיים ראשון במרתון רומא בתוצאה של 2:09:53 שעות
באליפות העולם במרוצי שדה שנערכה ברומא, איטליה סיים במקום ה-37 במירוץ ל-12 ק"מ.
אמיל אדה (ערבית: إميل أده; 1886–1949) היה פוליטיקאי לבנוני ממוצא מרוני.
אדה נולד למשפחה בעלת נכסים רבים באזור ג'ֻבַּיל הצפוני, את ילדותו עשה בביירות ואת נעוריו בצרפת, שם השתלם בעריכת דין.
בסוף 1918 חזר ביוזמת הצרפתים ללבנון, לאחר גלות בפריז בעת מלחמת העולם הראשונה.
היטמעותו בחברה הצרפתית הייתה שלמה, ומשחזר ללבנון התגורר ברובע הנוצרי האריסטוקרטי של ביירות, "אל אשרפיה".
השפה הצרפתית נעשתה שפתו הראשונה, בעוד שהערבית שלו הייתה עילגת והוא העדיף שלא להשתמש בה.
אדה היה נשיא בית הנבחרים ולקראת הבחירות בשנת 1925 הוביל קבוצה מרונית שזוהתה כ"קלאריקלית" כנגד קבוצה מרונית ליברלית בראשות ג'ורג' ת'אבת, בבחירות לבית הנבחרים.
קבוצה של אדה הפסידה בבחירות לבית הנבחרים ואדה מונה לסנאט הלבנוני.
לקראת הבחירות לנשיאות בתחילת 1929 עלה שמו של אדה כמועמד מרוני לרשת את מקומו של שארל דבאס.
ב־1929 מונה אדה לראשות הממשלה.
באותה עת החל המשבר הכלכלי העולמי לקעקע את חיי הרווחה היחסית של העשור, שעמד להסתיים.
אדה ניצל את המשבר לקידומו של הקו האוטוריטטיבי המרוני, שייחל לו.
בתמיכת הצרפתים פיזר את הפרלמנט, ושלט באמצעות צווים וזכה לכינוי הדיקטטור של לבנון.
אולם הוא הצליח לשמור על מעמד זה חמישה חודשים בלבד.
במהלך פרק זמן זה הרחיב את החינוך המיסיונרי ואף עודד את הלכי הרוח שבישרו לאומנות מרונית הנשענת על תודעת מורשת הפיניקיות.
אדה קיצץ בתקציב ופיטר עובדי מדינה רבים, דבר שהביא עליו תרעומת רבה.
בסוף מרץ 1930 הוא הוחלף על ידי אוגוסט אדיב פאשא.
ב-1934 השתתפה לבנון בתוקף החלטה אישית של אדה ביריד המזרח בתל אביב, מה שלדבריו נועד ל"טיפוח הידידות המסורתית בין שתי השכנות".
אדה ספג על כך ב-1936 ביקורת קשה מהאופוזיציה, שמחתה על אדישותו למרד הערבי.
בינואר 1936, נבחר ברוב של 15 נגד 10, בתמיכת רוב הצירים המוסלמים, לנשיא לבנון.
הוא מינה את איוב ת'אבת למזכיר המדינה.
זמן קצר לפני פרסום מסקנות ועדת פיל, נפגש חיים ויצמן עם אדה בפריז ומסר לו את דו"ח על חלוקת הארץ והקמת מדינה יהודית הגובלת בלבנון, ואדה השיב ש"יש לו הכבוד לברך את נשיאה הראשון של מדינת היהודים העתידה לקום" וביקש שחוזה הידידות הראשון שלה ייחתם עם לבנון.
באפריל 1941, לאחר גל הפגנות בלבנון, התפטר אדה מתפקידו.
באוגוסט 1943 התמודד בראש "הגוש הלאומי" בבחירות לפרלמנט הלבנוני, אל מול הגוש הקונסטיטוציוני של בשארה אל-ח'ורי.
לאחר הבחירות הצליח אל-ח'ורי להיבחר לנשיא לבנון ואדה נותר באופוזיציה.
אולם בנובמבר 1943, לאחר שממשלתו של אל-ח'ורי הכריזה על עצמאות, עצרו הצרפתים את אל-ח'ורי ואת חברי הממשלה ומינו את אדה באופן זמני לראש ממשלה כדי שיערוך בחירות חדשות.
לאחר שלושה ימים הרכיב אדה ממשלה בת 14 פקידים, אולם לאחר מספר ימים שחרר הגנרל ז'ורז' קאטרו את ממשלתו של אל-ח'ורי ואדה שב לאופוזיציה.
באפריל 1944 הודח אדה מהפרלמנט.
במרץ 1945, בעקבות הקמת הליגה הערבית, נפגש עם איוב ת'אבת ואלפרד נקאש לדון בדרכים לשמור על עצמאות לבנון.
אדה התמודד שוב בבחירות, הוביל את האופוזיציה נגד הממשלה, אך הובס בבחירות.
אדה ייצג באורח מובהק את אגף המשכילים בעדה המרונית.
אדה ראה בלבנון מבצר נוצרי, שיש להגן עליו מפני המוסלמים, גם אם היו הם ערבים לאומיים מודרניים.
אדה טען כי פער תרבותי-זהותי זה חצץ בין נוצריי לבנון לבין המוסלמים אשר בה.
בעוד המוסלמים היו בעיניו ממשיכי מסורתה של תרבות המדבר, היו המרונים חלק אורגני מתרבות הים התיכון.
במקביל לירידת כוחה של הכמורה עלה מעמדו של אדה כמנהיג הלאומיים המרוניים האנטי-מוסלמיים והפרו-צרפתים.
בשלב מסוים היה מוכן אף לשקול את השתחררותה של לבנון מאזורים מאוכלסים במוסלמים, בתנאי שיישמרו ההגמוניה המרונית ונוכחותה של צרפת.
אולם בעיקרו של דבר נותר אדה נאמן לרעיון "לבנון הגדולה".
הוא וחבריו שאפו להגיע בארצם לשליטה מרונית רבה יותר ממה שיצרה מערכת האיזונים המנדטורית.
לשם כך חתר אמיל אדה עם הכרזת הרפובליקה לקבלת הנשיאות, אך דבר זה לא עלה בידו.
אמיל אדולף פון ברינג , היה רופא בקטריולוג גרמני, חתן פרס נובל לפיזיולוגיה או לרפואה לשנת 1901 על פיתוח טיפול אנטי-רעלן נגד דיפתריה וחיסון נגד טטנוס.
ברינג היה בן מנישואיו השניים של אביו, גאורג אוגוסט ברינג, שהיה מורה בית ספר, לאוגוסטין צך.
לאביו היו ארבעה ילדים מנישואיו הראשונים, ואמיל היה הראשון מתשעת הילדים שנולדו לו בנישואין השניים.
כיוון שהוריו לא היו יכולים לממן את לימודיו, ברינג למד רפואה בין השנים 1874–1878 במכללה הרפואית הצבאית בברלין והתחייב לשירות צבאי תמורת לימודים אלה.
בשנת 1888 החל לעבוד במכון להיגיינה בברלין, תחת הנהלתו של רוברט קוך.
בשנת 1894 התמנה לפרופסור להיגיינה באוניברסיטת האלה (Halle).
בשנת 1895 עבר ללמד כפרופסור להיגיינה בפקולטה לרפואה של אוניברסיטת מרבורג, שם עבד במשך שארית חייו.
לאחר שנת 1901 הידרדר מצב בריאותו של ברינג והוא התמקד במחקר בשחפת והפסיק להרצות.
ברינג גילה את האנטי-רעלן של הדיפתריה ופיתח שיטות מחקר חדשות לחקר החיסון.
הוא זכה בפרס נובל לפיזיולוגיה או לרפואה בשנת 1901 על פיתוח הטיפול בנסיוב נגד דיפתריה (מחקר שביצע יחד עם אמיל רו) וחיסון נגד הטטנוס.
מחלת הדיפתריה היוותה בעיה רפואית קשה באירופה במאה התשע-עשרה ופגעה בעיקר בילדים.
טטנוס היה הגורם העיקרי למוות במלחמות וגרם למותם של פצועים רבים.
בנימוקי הפרס נאמר כי הוא מוענק לברינג "על עבודתו בתחום הטיפול בנסיוב, במיוחד נגד דיפתריה, שבאמצעותו הוא פרץ דרך חדשה בתחום מדע הרפואה וכך שם בידו של הרופא כלי נשק מנצח נגד חולי ומוות."
ברינג נפטר במרבורג ב-31 במרץ 1917. החברה הגדולה בעולם לייצור מכשירי מעבדה רפואיים וציוד אבחוני אחר, נקראת על שמו של ברינג, Dade Behring' ותחילתה בחברה שייסד ברינג בעיר מרבורג, לאחר זכייתו בפרס נובל.
אוניברסיטת מרבורג מעניקה עד היום פרס על שמו.
אמיך קוצני (שם מדעי: Emex spinosa) הוא צמח ממשפחת הארכוביתיים.
זהו צמח עשבוני חד שנתי קירח המצוי בכל אזורי הארץ.
קוטרו של האמיך הקוצני 10–30 סנטימטר.
גדל בעיקר בקרקעות חול, בצידי דרכים ובערבות, במקומות נטושים, בשולי שדות ומדבר.
האמיך הקוצני הוא אחד הפרחים היחידים הנפוצים מאוד גם בחבל הים תיכוני וגם בחבל המדברי.
בנגב הוא נפוץ במיוחד בעמקי הלס ובמקומות מופרעים, אך אפשר למצוא פרטים בודדים שלו אפילו בוואדיות המדבר היובשניים ביותר.
הענפים שרועים וזקופים, העלים מסורגים, בעלי פטוטרת, דמויי ביצה ומוארכים, קטועים או דמויי לב בבסיסם, מעוגלים ובעלי חוד קצר בראשים.
צמחים חד ביתיים על פי רוב.
התפתחות האמיך תלויה מאוד בגשמים ובחלוקתם.
האמיך מתפתח בשני מחזורי פריחה: הראשון בחודשים נובמבר-דצמבר והשני בחודשים מרץ-אפריל.
החלקים האכילים של האמיך הם העלים הצעירים והשורש כירק סלט, או מבושלים כמילוי לדברי מאפה.
השורש נאכל חי, מבושל או צלוי.
מוצא השם: על משקל השם כריך, הציע י' אלתרמן לקרוא לצמח בשם אמיך.
"משל לגינת ירק שהמעין לתוכה: כל זמן שהמעין לתוכה היא עושה כריכין" (מדרש רבה ויקרא טו').
השם גם דומה לשם המדעי של הצמח carex ממשפחת הגמאיים.
אמיל אוז'ייה היה מחזאי צרפתי.
אמיל אוז'ייה, שהיה נכדו של הסופר גיום פיגו-לברון, נולד בעיר ואלאנס (כיום בחבל רון-אלפ בצרפת) למשפחה בורגנית.
כאשר היה בן שמונה עברה משפחתו להתגורר בפריז.
הוא קיבל חינוך מעולה בבית הספר אנרי הרביעי שבגדה השמאלית של העיר, התמחה כפרקליט וכתב מחזות בחרוזים.
מחזהו הראשון "כוס התרעלה" (1844) נדחה על ידי התיאטרון קומדי פראנסז, אך הוצג בהצלחה על ידי תיאטרון אודיאון בפריז.
מכאן ואילך הקריירה שלו כמחזאי הוכתרה בהצלחה רבה, וב-31 במרץ 1851 נבחר כחבר האקדמיה הצרפתית.
באותה שנה כתב את הליברטו לאופרה "סאפו" מאת שארל גונו.
ב-1862 כתב את המחזה "בניו של גיבייה" שבו תקף את חוגי הכנסייה הקתולית, ואשר הועלה על הבמה רק אחרי התערבותו האישית של הקיסר נפוליאון השלישי.
הוא הוסיף וכתב מחזות רבים שהאחרון שבהם, "לה פורשאמבו", הוצג בפריז ב-1879.
כפי שהוא מעיד על עצמו, חייו היו חסרי מאורעות סוערים, וב-1889 הוא נפטר בביתו בפרבר של פריז קרואסי-סור-סן.
ב-1897 הוצבה לזכרו בעיר מולדתו אנדרטה רחבת ממדים שנהרסה ב-1942 במלחמת העולם השנייה, והכובשים הגרמנים עשו שימוש לצורכיהם במתכת שנותרה ממנה.
חרוזיו של אמיל אוז'ייה מצטיינים בתכונות דרמטיות וכתיבתו מצטיינת בשנינות ובעוצמה.
הוא עוסק בעיקר בנושאים חברתיים ופוליטיים.
"כוס התרעלה", הראשון שבמחזותיו, נכתב בתקופה שבה הייתה הדרמה הרומנטית במצב של נסיגה, ומחזהו החשוב הראשון "ההרפתקנית" (1848) כבר מצביע על התנתקותו מן האידיאלים הרומנטיים.
במחזה "גבריאל" (1849) הבעל, ולא המאהב, זוכה ליחס אוהד.
במחזה "נישואיה של אולימפיה" (1855), בשונה מן "האישה עם הקמליות" של הסופר אלכסנדר דיומא הבן, הפרוצה איננה זוכה לאהדה עוד.
במחזות "החצופים" (1861) ו-"בניו של גיבייה" (1862) באות על ביטוין תאוות הממון והתשוקה לעוצמה ולשלטון.
במחזה "אריות ושועלים" (1869), שנכתב בשיתוף עם ז'ול סאנדו, מגיע אוז'ייה לשיא יצירתו.
במחזה "ז'אן דה טומרה" (1873), שנכתב אחרי מפלת צרפת מלחמת צרפת–פרוסיה ( 1870–1871), צליליו המחודשים של הפטריוטיזם נשמעים ברמה.
אמיל ברטרנד אמבמבה הוא כדורגלן עבר קמרוני ששיחק בעמדת החלוץ.
אמבמבה נולד בקמרון והחל את הקריירה המקצוענית שלו במועדון ההולנדי ויטסה ארנהם, שם שיחק ארבע שנים.
בשנת 2004 הגיע לישראל ושיחק במכבי תל אביב ומכבי פתח תקווה.
בשנת 2006 עבר לשחק בקבוצת ויטוריה סטובאל מפורטוגל.
כאשר עבר בשנת 2007 למועדון ארמה מלאנג, נתלו באמבמבה ציפיות להביא ניסיון אירופאי לליגה האינדונזית, כיוון שהוא אחד מהשחקנים היחידים בליגה ששיחקו אי פעם בליגת האלופות.
אמבמבה כבש את שערו הראשון לטובת ארמה מלנג ב-9 בספטמבר 2007. לאחר שנתיים בקבוצה עבר לשחק בקבוצה הקוריאנית מהעיר טגו, ולאחר חצי שנה בקבוצה זו חזר לשחק באירופה כאשר חתם בבוטב פלובדיב מליגת העל הבולגרית.
לאחר מכן שיחק גם במקסיקו ובשנת 2011 חזר לשחק באינדונזיה.
אמיל בולדן-ברנשטיין (15 בינואר 1909–1993), מחנך, פרופסור אוניברסיטאי, עורך ועסקן יהודי רומני.
ברנשטיין נולד בפוקשאן, רומניה, בנם של פאולינה ולופו ברנשטיין.
הוא למד באוניברסיטת בוקרשט פילוסופיה וספרות וסיים בהצטיינות, ב-1932. הוא היה מנהלו של בית הספר התיכוני העיוני "Cultura A" ולאחר מכן פרופסור בפקולטה לבלשנות בשנים 1948–1953. בהמשך היה הרקטור של המכון לשפות זרות בשנים 1955–1956 ובשנים 1956 - 1960 הרקטור של המכון הפדגוגי האוניברסיטאי ה-4 שנתי.
משנת 1960 ועד 1968 היה המזכיר הכללי של החברה למדעיים היסטוריים ובלשניים.
במהלך השנים 1948 - 1953 היה העורך הראשי של כתב העת Gazeta Invăţământului.
בשנת 1944, כבא כוח של הקהילה היהודית, פעל עם הגופים העליונים של משרד החינוך הרומנים על ניסוח הצווים המלכותיים שנחתמו על יד מיכאי הראשון, מלך רומניה.
בשנים 1945 - 1948 היה נשיא קופת האשראי של הפרופסורים, הסופרים ואמנים היהודים ברומניה.